Lielais Kumpinišku ezers

Lielais Kumpinišku ezers (arī Svilišku ezers;LĢIA vietvārdu datubāze ) ir ezers uz Latvijas un Lietuvas robežas. Izvietojies Augšzemes augstienes Ilūkstes paugurainē Augšzemes aizsargājamajā ainavu apvidū Augšdaugavas novada Medumu pagastā un Lietuvas Zarasu rajonā. No kopējās platības 87,9 ha Latvijas teritorijā 42,5 ha. Ezeram līčaina ezerdobe; divas izvirzītas pussalas ar iežmaugu sadala ezeru divās daļās. Krasti lēzeni, slīpi; dibens dūņains. Ietek 6 grāvji un strauti; notece caur Mazo Kumpinišku ezeru uz Ilgas upīti un tālāk uz Smelīnes (Laucesas) ezeru. Ezerā 7 salas ar kopējo platību 2,6 ha. Makrofīti: niedres, meldri, velnarutki, vilkvālītes, ūdensrozes, lēpes, glīvenes. Mīt karūsa, līnis, līdaka, asaris, rauda, kā arī plaudis.ezeri.lv Lielais Kumpinišku ezers Krastos apdzīvotās vietas Kumpiniški (Latvijā) un Tabara (Lietuvā).

 Atsauces 

Kategorija:Augšdaugavas novada ezeri
Kategorija:Lietuvas ezeri
Kategorija:Medumu pagasts
Kategorija:Daugavpils novada ezeri